Sufixo -ura

O sufixo -ura ye un se fa servir en a nominalización pa decir conceptos abstractos que expresan os efectos de l'acción d'un verbo. KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6pp222-223

Se puet presentar con una -t- u una -d- relacionata con o participio d'o verbo, segunt siga un aria conservadera d'a xorda intervocalica latina (aragonés central y casos de conservación fuera de l'aragonés central) u no conservadera (aragonés mes cheneral). A forma sin -t- ni -d- se fa dreitament sobre o tema de present.

A vegadas se troba en cultismos relacionaus con o verbo en latín, (como o caso de lectura, que no deriva d'o verbo leyer en aragonés y o caso d'escultura).

En ocasions una parola puet tener o sufixo "-ura" en cuenta d'o sufixo culto "-dat" ("fondura"), como cabría esperar por comparanza con luengas vicinas. O sufixo "-ura" tamién puet competir con o sufixo "-or" ("valura").

 Derivaus d'un sustantivo, adchectivo u parola latina 
Son eixemplos sin -t- u -d-:
asprura  Chabier Tomás Arias: El aragonés del Biello Sobrarbe. Instituto de Estudios Altoaragoneses (1999). p 166, p 213 Blas Gabarda, F.: Romanos Hernando, F. Diccionario aragonés. chistabín-castellano. Ainas. Gara d'edizions, 2008. p 101, p 159. Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014. p 110..
calentura.
clarura / cllarura, encara que en aragonés tamién se diz claror, y ye documentau en aragonés medieval claredat.
chentura.
fondura.
mesura.
mestura, derivau de MIXTURA.
ranciura.
rasura.
pastura.
royura.
tintura.
valura.

 Derivaus d'un verbo en aragonés 
Se troban eixemplos con -t- u -d- (-tura u -dura). As formas con a xorda intervocalica /t/ se troban con mayor frecuencia en l'aragonés central, as formas con /d/ son as mes chenerals en as parlas altoaragonesas, en os textos medievals y en os restos d'aragonés en o castellano d'Aragón.
Aguadura / BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007.ISBN 978-84-8094-058-0 p. 185. aiguadura  J.A. Saura Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003)..
Armadura Grant Cronica d'Espanya.
Banyadura .
Besadura .
Cascadura .
Cabalgadura .
Cayedura.
Contornadura.
Cremadura .
Encarnadura.
Encetadura .
Encontornadura .
Extremadura (Extremadura aragonesa, Extremadura de Cinco Villas, etcetera).
Emprenyadura.
Fendedura Vidal Mayor.
Ferradura.
Floridura Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 197, p 507, floridura ye pronunciau /flloridura/ en benasqués.
Muidura María Pilar Benítez Marco L'ansotano. Estudio del habla del Valle de Ansó: Gobierno de Aragón, 2001. p 315., coexistindo en aragonés con muyida.
Mulladura.
Naixetura.
Obredura .
Paridura .
Pegagura .
Pesadura .
Ralladura.
Regadura .
Tancadura .
Tocadura .
Trencadura .
Unfladura .
Vestidura Libro de Marco Polo.

En benasqués os celos d'os animals se dicen con o sufixo -dura: toridura, boquidura, gatiduras, verridura.

En a toponimia d'as vals a on se charra l'aragonés central se troba a terminación -tuara (Polituara) que no se relaciona etimolochicament con este sufixo y se remonta a lo sufixo latino -TORIU (l'orichen d'o sufixo patrimonial -dero). A palabra emprenyatuera / emprenyatuara s'interpreta tamién a partir d'esta terminación latina (IMPREGNATORIA).

 Derivaus d'un verbo en latín u una fase indoeuropea anterior 
A part de derivaus de verbos latinos que ya no existiban con o mesmo significau en a scripta medieval aragonesa, bi ha uns cuantos eixemplos de cultismos con grupo latino -CT- y semicultismos u patrimonials con o suyo derivau romanz -it-:
Abreviadura. Fueros d'Aragón
Cotura José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003
EndreituraVidal Mayor.
Estructura.
Factura.
Feitura ("acción", "feito", "uebra")
Lectura.
Levadura, d'o verbo latino LEVARE, transmeso en aragonés como levantar/llevantar/devantar.

 Referencias 

Ura